ROMÂNIA

JUDEŢUL CLUJ

CONSILIUL JUDEŢEAN 

H O T Ă R Â R E A   

NR. 269 din 29 septembrie 2011

pentru aprobarea Actului adiţional nr. 1 la Contractul de concesiune de lucrări 
publice nr. 29/17.08.2010 încheiat între Judeţul Cluj -Consiliul Judeţean Cluj-  şi
S.C. UTI PARKING & HOTEL MANAGEMENT S.R.L

Consiliul Judeţean Cluj, 

Analizând proiectul de hotărâre pentru aprobarea Actului adiţional nr. 1 la Contractul de concesiune de lucrări publice nr. 29/17.08.2010, încheiat între Judeţul Cluj - Consiliul Judeţean Cluj  şi S.C. UTI PARKING & HOTEL MANAGEMENT S.R.L, propus de domnul Alin Tişe, preşedintele Consiliului Judeţean Cluj; 
Ţinând cont de  prevederile:

· art. 10, ale art. 91 alin. (4) lit. a), ale art. 119 şi ale art. 123 alin. (1) din Legea administraţiei publice locale nr. 215/2001, republicată, cu modificările şi completările ulterioare;<LLNK 11954    31 30 802  40 3
· articolului 12, alineatul 3 din Legea nr. 213/1998 privind proprietatea publică şi regimul juridic al acesteia, cu modificările şi completările ulterioare;

Luând în considerare:

· Hotărârea Consiliului Judeţean Cluj nr. 223/2009 privind aprobarea Studiului de fezabilitate pentru obiectivul de investiţii "Extinderea parcării auto existente, construirea unui nou parking auto etajat şi construirea unui hotel de 4 stele în perimetrul Aeroportului Internaţional Cluj-Napoca, modificată şi completată prin Hotărârea Consiliului Judeţean Cluj nr. 71/2010;
· Hotărârea Consiliului Judeţean Cluj nr. 227/2009 privind aprobarea Studiului de fundamentare a deciziei de concesionare, precum şi a concesiunii, în vederea realizării lucrărilor publice pentru extinderea parcării auto existente, proiectarea şi construirea unui nou parking auto etajat, operarea, administrarea şi întreţinerea lor, precum şi pentru proiectarea, construirea, operarea, administrarea şi întreţinerea unui hotel de 4 stele în perimetrul Aeroportului Cluj-Napoca. modificată şi completată prin Hotărârea Consiliului Judeţean Cluj nr. 72/2010;
· Hotărârea Consiliului Judeţean Cluj nr. 176/2011 privind aprobarea încredinţării serviciului de interes economic general la Regia Autonomă Aeroportul Internaţional Cluj-Napoca, modificată şi completată prin Hotărârea Consiliului Judeţean Cluj nr. 230/2011;
· Litigiul dintre Judeţul Cluj şi S.C. AVIATRANS S.R.L - Dosar nr. 7498/117/2005 aflat pe rolul Înaltei Curţi de Casaţie şi Justiţie, cu următorul termen de judecată în data de 16.11.2011;
Fiind îndeplinite prevederile cuprinse în art. 44-45 şi în art. 94-98 din Legea administraţiei publice locale nr. 215/2001, republicată, cu modificările şi completările ulterioare;

În temeiul drepturilor conferite prin art. 115 alin. (1) lit. c) din Legea administraţiei publice locale nr. 215/2001, republicată cu modificările şi completările ulterioare, 

h o t ă r ă ş t e:
Art. 1 Se aprobă Actul aditional nr. 1 la Contractul de concesiune de lucrări publice nr. 29/17.08.2010 încheiat între Judeţul Cluj -Consiliul Judeţean Cluj- şi S.C. UTI PARKING & HOTEL MANAGEMENT S.R.L, cuprins în anexa care face parte integrantă din prezentă hotărâre.

Art. 2.  Se mandatează preşedintele Consiliului Judeţean Cluj, domnul Alin Tişe, să semneze actul adiţional la contractul de concesiune de lucrări publice prevăzut la articolul 1.

Art. 3. Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcţia Juridică; Direcţia Generală Buget-Finanţe, Resurse Umane şi Regia Autonomă “Aeroportul Internaţional Cluj – Napoca”.

Art. 4. Prezenta hotărâre se comunică prin intermediul secretariatului judeţului, în termenul prevăzut de lege, Direcţiei Juridice, Direcţiei Generale Buget-Finanţe, Resurse Umane; Regiei Autonome “Aeroportul Internaţional Cluj – Napoca”; S.C. UTI PARKING & HOTEL MANAGEMENT S.R.L., precum şi Prefectului Judeţului Cluj, şi se aduce la cunoştinţa publică prin publicarea în Monitorul Oficial al Judeţului Cluj şi pe  pagina de internet „www.cjcluj.ro”.







           

Contrasemnează:

            PREŞEDINTE,




SECRETAR AL JUDEŢULUI,

              ALIN  TIŞE                                                           

SIMONA GACI

ROMÂNIA

JUDEŢUL CLUJ






Anexa 
CONSILIUL JUDEŢEAN 





la Hotărârea nr. 269/2011

ACT ADIŢIONAL NR. 1

la
CONTRACTUL DE CONCESIUNE DE LUCRĂRI PUBLICE NR. 29/17.08.2010 ÎNCHEIAT ÎNTRE JUDEŢUL CLUJ  -CONSILIUL JUDEŢEAN CLUJ-  ŞI S.C. UTI PARKING & HOTEL MANAGEMENT S.R.L 

Nr. ……………din …………………………

I. Părţile contractante

JUDEŢUL CLUJ - CONSILIUL JUDEŢEAN CLUJ- cu sediul în Cluj – Napoca, ……………, telefon ……….. CIF ……………., cont trezorerie ………………….. Trezoreria mun. Cluj-Napoca, reprezentat prin Preşedinte Alin Tişe, în calitate de concedent, 
şi

S.C. UTI PARKING & HOTEL MANAGEMENT S.R.L, societate comercială cu sediul în Bucureşti, str. …………..,  nr. ………….., etaj …….., camera …………, sector ……….,  cod fiscal …………….., nr. Registrul Comerţului  .............., titulară a contului nr. ....................................., deschis la Banca .............................................. reprezentată de ................................................, în calitate de ....................................., denumită în continuare concesionar 

În temeiul prevederilor:

-  Ordonanţei de urgenţă a Guvernului nr. 34/2006 privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii, cu modificările şi completările ulterioare,

 - Hotărârii Guvernului nr. 71/2007 pentru aprobarea Normelor de aplicare a prevederilor referitoare la atribuirea contractelor de concesiune de lucrări publice şi a contractelor de concesiune de servicii prevăzute în <LLNK 12006    34180 301   0 45>Ordonanţa de Urgenţă a Guvernului nr. 34/2006 privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii;

- Hotărârii Consiliului Judeţean Cluj nr. 269/2011 pentru aprobarea Actului aditional nr. 1 la Contractul de concesiune de lucrări publice nr. 29/17.08.2010 încheiat între Judeţul Cluj - Consiliul Judeţean Cluj-  şi S.C. UTI PARKING & HOTEL MANAGEMENT S.R.L;
De comun acord au convenit modificarea Contractului de concesiune de lucrări publice nr. 29/17.08.2010 încheiat între Judeţul Cluj - Consiliul Judeţean Cluj-  şi S.C. UTI PARKING & HOTEL MANAGEMENT S.R.L, după cum urmează:
I. Obligaţia concesionarului de construire a parking-ului auto etajat se suspendă până la data predării amplasamentului necesar construirii parking-ului ca urmare a relocării organismelor vămii, poliţiei de frontieră, poliţiei transporturi aeriene, M.A.I. şi S.R.I.;

II. Obligaţia concesionarului de construire a hotelului de 4 stele, se suspendă până la data predării amplasamentului necesar realizării accesului la hotel, ca urmare a soluţionării definitive şi irevocabile a litigiului dintre Judeţul Cluj şi S.C. AVIATRANS S.R.L, dosar nr. 7498/117/2005 aflat pe rolul Înaltei Curţi de Casaţie şi Justiţie.
III. Plata redevenţei aferente celor două imobile se suspendă până la data predării amplasamentelor prevăzute la art. I şi II.
IV. Pe perioada suspendării celor două obligaţii, concesionarul va achita o redevenţă în cuantum de 125 euro/loc de parcare, respectiv suma de 66.250 euro/an, aferent celor 530 de locuri de parcare efectiv exploatate. Suma de 125 euro/loc de parcare s-a calculat prin raportarea numărului total al locurilor de parcare (2000, respectiv, parking auto etajat – 1470 locuri şi parcarea existentă extinsă – 530 locuri) la redevenţa totală în cuantum de 250.000 euro/an.
V.  Celelalte prevederi din Contractul de concesiune de lucrări publice nr. 29/17.08.2010 încheiat între Judeţul Cluj - Consiliul Judeţean Cluj-  şi S.C. UTI PARKING & HOTEL MANAGEMENT S.R.L, rămân nemodificate.

Prezentul act adiţional face parte integrantă din Contractul de concesiune de lucrări publice nr. 29/17.08.2010 încheiat între Judeţul Cluj - Consiliul Judeţean Cluj  şi S.C. UTI PARKING & HOTEL MANAGEMENT S.R.L şi s-a încheiat în 2 (două) exemplare, câte unul pentru fiecare parte contractantă.

                           CONCEDENT,                                              CONCESIONAR,
              JUDEŢUL CLUJ                            
      S.C. UTI PARKING & HOTEL 
          (CONSILIUL JUDEŢEAN CLUJ )                          MANAGEMENT S.R.L







           

Contrasemnează:

            PREŞEDINTE,




SECRETAR AL JUDEŢULUI,

              ALIN  TIŞE                                                           

SIMONA GACI

PAGE  

